Алматыда 5 мектеп оқушы саны бойынша қаржыландыруға көшті
DATE: 14:01, 21 Қыркүйек 2017 | GMT +5
TITLE: Алматыда 5 мектеп оқушы саны бойынша қаржыландыруға көшті
URL: https://kaz.inform.kz/news/almatyda-5-mektep-okushy-sany-boyynsha-karzhylandyruga-koshti_a3067360/
META: DATE: 14:01, 21 Қыркүйек 2017 | GMT +5
TOTAL WORDS: 194
AUTHOR(S):
TEXT: «2017 жылдың 1 қаңтарынан бастап Алматы қаласында пилоттық 5 мектеп таңдап алынды. Медеу ауданындағы №48 мектеп лицейі, №77 жалпы білім беретін мектеп, №98 жалпы білім беретін мектеп, Әуезов ауданындағы №117 жалпы білім беретін мектеп, Алмалы ауданындағы № 120 гимназияда енді қаржыландыру оқушы санына қарай берілетін болды», - деді қалалық Білім беру басқармасынан. ҚР Қаржы министрлігінің таратқан ақпаратына сәйкес, қазіргі таңда жылына 1 оқушыға 206, 6 мың теңге бөлініп отыр. ҚР Қаржы министрі Бақыт Сұлтанов бұл қаражаттың көлемі артып, 20 жылға амортизациялық шығын мен мұғалімді ынталандыру қаржысы қосылатынын айтты. Сондықтан, болашақта 1 балаға бөлінетін қаржы орта есеппен 300 мың теңгеге жетуі мүмкін. Оның айтуынша, мектептерді жан басына шаққандағы қаржыландыруға көшіруге бюджеттен 153, 9 млрд теңге қарастырылған. Оның ішінде 4, 8 млрд теңге 2018 жылы бөлінеді. Ал жалпы білім беру және ғылым саласын дамытуға 1 108, 9 млрд теңге қарастырылған. Жаңа жүйе бойынша бөлінетін қаражат көлемі оқушылардың санына байланысты болады. Бұл өз кезегінде білім беру орындарының арасында өзара бәсекені арттырады. Алдағы үшжылдықта жан басына шаққандағы қаржыландыруға кезең-кезеңімен елдегі барлық мектептер көшеді. 2018 қыркүйегінен бастап Астананың 85 мектебі қатысады. 2019 жылдың қаңтарынан Алматы қаласының 239 мектебі көшеді. 2020 жылдан бұл жүйеге елдегі 3 981 мектептің барлығы көшеді
